section_heading: Životopis
paragraph_text: Izabella Scorupco je poljskog podrijetla i 1978., kada je imala osam godina, zajedno sa svojom majkom seli u predgrađe Stockholma, gdje Izabella odrasta. U Švedskoj kao glumica postaje poznata ulogom Annelie u filmu Ingen kan älska som vi (hr. Nitko ne može voljeti kao vi). Iste je godine nastupila i u videospotu za pjesmu Lilla hjärtat (hr. Malo srce) s duetom Kärlekens vampyrer. Svjetsku slavu doživljava glumeći kao Bondova djevojka u filmu GoldenEye s Pierceom Brosnanom.